ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو172.61کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 11.17 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
22)؍فروری 2022کے مطابق)
|
|
فراہم کی گئی خوراکیں
|
|
1,72,61,59,520
|
|
بچی ہوئی خوراکیں
|
|
11,17,06,742
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 172.61کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 11.17 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
اسٹیل کی وزارت
جناب دھرمیندر پردھان نے سابق صدر جمہوریہ پرنب مکھرجی کے
انتقال پر تعزیت کی
نئی دلی، یکم ستمبر، اسٹیل اور پٹرولیم اور قدرتی گیس کے مرکزی وزیر جناب دھرمیندر پردھان نے سابق صدر جناب پرنب مکھرجی کے انتقال پر اظہار تعزیت کیاہے۔ اپنے ایک ٹوئیٹ پیغام میں جناب پردھان نے کہا ہے کہ ایک مدبر، انتہائی قابل احترام ہندوستانی سیاستداں پرنب دا کا انتقال میرے لئے ذاتی نقصان ہے۔ ان کی موت سے ہندوستانی سیاست میں جو خلا پیدا ہوا ہے، اس کا بھرنا مشکل ہے۔ انہوں نےمزید کہا کہ ہندوستان کے سب سے کم عمر کے وزیر خزانہ سے 13ویں صدر تک پرنب دا نے ملک کی امتیازی خدمت انجام دی ہے۔ سیاسی دانشمندی، پارلیمانی طور طریقوں کی فہم اور بین جماعتی اتفاق رائے پیدا کرنے کی صلاحیت کی وجہ سے ان کی ہمیشہ قدر کی گئی۔
سابق صدر کے ساتھ اپنی ملاقات کو یاد کرتے ہوئے وزیر موصوف نے کہا کہ میں 2017 میں ان کے سابقہ پارلیمانی حلقے جنگی پور کا دورہ خاص طورپر یاد کرتا ہوں، جب انہوں نے پردھان منتری اجولا یوجنا کے تحت ڈھائی کروڑ ایل پی جی کنکشن دیئے تھے۔ ان کے لئے یہ ایک جذباتی موقع تھا۔
وزیراعظم کا دفتر
وزیر اعظم نے 30 شدید طور پر بنجر زمینوں کو ایک خوبصورت ماحولیاتی سیاحتی مقام میں تبدیل کئے جانے کی ستائش کی
وزیر اعظم جناب نریندر مودی نے 30 شدید طور پر بنجر زمینوں کو 1610 ہیکٹر کے ایک خوبصورت ماحولیاتی سیاحتی مقام میں تبدیل کرنے کے لیے کول انڈیا کی ٹیم کی کوششوں کی تعریف کی ہے، جس کا دورہ نہ صرف لوگ بلکہ ہوائی جہاز سے آنے والے سیاح بھی کر رہے ہیں۔
ریلوے، کوئلہ اور کانوں کے مرکزی وزیر مملکت راؤ صاحب پاٹل دانوے کے ٹویٹ تھریڈ کا جواب دیتے ہوئے، وزیر اعظم نے کہا؛
’’مزید پائیدار ترقی اور ماحولیاتی سیاحت کے لیے قابل ستائش کوشش۔‘‘
مالیاتی کمیشن
مالیاتی کمیشن 23 سے 26 جون، 2019 تک کرناٹک کا دورہ کرے گا
نئی دلّی، 19 جون/ 15 واں مالیاتی کمیشن، چیئر مین جناب این کے سنگھ کی قیادت میں 23 سے 26 جون، 2019 تک ریاست کرناٹک کا دورہ کرے گا۔ یہ 22 ویں ریاست ہو گی، جس کا دورہ مذکورہ کمیشن کرے گا۔
اپنے دورے کے حصے کے طور پر کمیشن کرناٹک کے وزیر اعلیٰ جناب ایچ ڈی کمارا سوامی اور ان کی کابینہ کے دیگر ساتھیوں کے علاوہ ریاستی حکومت کے سینئر افسران سے ملاقات کرے گا۔ کمیشن ریاست کی سیاسی پارٹیوں کے نمائندوں سے بھی ملا قات کرے گا۔ کرناٹک کی دیہی لوکل باڈی اور شہری لوکل باڈی کے نمائندگان کے ساتھ بھی علیحدہ علیحدہ ملاقاتوں کا اہتمام کیا جائے گا۔ سینئر ماہرین اقتصادیات اور دیگر آئی ٹی ماہرین سمیت جناب نندن نلیکانی سے ڈیجیٹل اقتصادیات، اور ڈی بی ٹی، پی ایف ایم ایس کے فروغ دینے کے لئے ترغیبات کی بنیاد پر ممکنہ کارکردگی پر تبادلہ خیالات کیا جائے گا۔ کمیشن، ریاست کرناٹک کے تجارت و صنعت کے نمائندگان کے ساتھ بھی ایک میٹنگ منعقد کرے گا۔
کرناٹک میں اپنے قیام کے دوران کمیشن، کرناٹک میں قدرتی آفات کی نگرانی کے مرکز یعنی کرناٹک اسٹیٹ نیچرل ڈزاسٹر مانیٹرنگ سینٹر  کا بھی دورہ کرے گا۔ کے ایس این ڈی ایم سی قدرتی آفات سے نمٹنے کے لئے انتظامات اور نگرانی سے متعلق اسٹیٹ آف دی آرٹ سینٹر ہے اور ملک میں اپنی نوعیت کا پہلا مرکز ہے۔
بنگلور شہر کو در پیش اہم مسائل میں اہم ایک مسئلہ اس کے ٹریفک کے انتظام کا ہے۔ اس لئے ان مسائل کو سمجھنے کو حل تلاش کرنے کے لئے بنگلور سٹی ٹریفک مینجمنٹ سینٹر کا دورہ کرنے کا بھی منصوبہ بنایا گیا ہے۔
مالیاتی کمیشن بوش ایکسپیرینس سینٹر کا بھی دورہ کرے گا۔ بوش بنگلور میں قدیم ترین کمپنیوں میں سے ایک ہے۔ اس نے حال ہی میں ایک منفرد اسٹیٹ آف دی آرٹ ایکسپیرینس سینٹر کھولا ہے۔
۔۔۔۔۔۔
U. 2524
(Visitor Counter : 54
وزیراعظم کا دفتر
وزیراعظم نریندرمودی نے سابق ممبرپارلیمنٹ شرد ترپاٹھی کے انتقال پر تعزیت کااظہار کیا
نئی دہلی یکم جولائی 2021 :وزیراعظم جناب نریندر مودی نے سابق ممبرپارلیمنٹ جناب شرد ترپاٹھی کےانتقال پر گہری تعزیت کااظہار کیا ہے۔
ایک ٹویٹ میں وزیراعظم نے کہا کہ ‘‘جناب شرد ترپاٹھی کے بے وقت انتقال سے مجھے ساتھ ہی ساتھ کئی دیگر لوگوں کو کافی افسوس ہواہے۔ وہ پچھڑے لوگوں کے لئے کام کررہے تھے، اوروہ انہیں معاشرے کی خدمت کرنے سے کافی لگاؤ تھا۔ انہوں نے سنت کبیر داس جی کے خیالات کو مقبول بنانے کے لئے زبردست کوششیں کیں، میں ان کے کنبے اوران کے حامیوں کے تئیں تعزیت کااظہار کرتا ہوں، اوم شانتی’’۔
امور صارفین، خوراک اور عوامی تقسیم کی وزارت
صارفین سے متعلق کمیشنوں میں دائر کئے گئے صارفین کے مقدمات میں سے 89.50 فیصد کا تصفیہ
صارفین کے امور، خوراک اور تقسیم عامہ کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں یہ جانکاری دی کہ ملک بھر میں صارفین سے متعلق کمیشنوں کے آغاز سے لے کر اب تک دائر کئے جانے والے صارفین کے مقدمات کی صورتحال درج ذیل جدول میں دی گئی ہے۔
|
|
ادارے کا نام
|
|
آغاز کے بعد سے دائر کئے گئے مقدمات
|
|
آغاز سے اب تک فیصل شدہ مقدمات
|
|
زیر التوا
|
|
تصفیہ کا اوسط
|
|
قومی کمیشن
|
|
139774
|
|
117455
|
|
22319
|
|
84.03%
|
|
ریاستی کمیشن
|
|
882857
|
|
766376
|
|
116481
|
|
86.81%
|
|
ضلعی کمیشن
|
|
4484105
|
|
4044657
|
|
439448
|
|
90.20%
|
|
کل
|
|
5506736
|
|
4928488
|
|
578248
|
|
89.50%
وزیراعظم کا دفتر
وزیراعظم نے مالدیپ کے صدر عزت مآب ابراہیم محمد صالح کی کامیاب سرجری کے لیے نیک خواہشات کا اظہار کیا
وزیر اعظم جناب نریندر مودی نے مالدیپ کے صدر عزت مآب ابراہیم محمد صالح کی کامیاب سرجری اور جلد صحت یابی کے لئے نیک خواہشات کا اظہار کیا ہے۔
مالدیپ کے صدر کے ایک ٹویٹ کے جواب میں، وزیر اعظم نے کہا؛
‘‘میں صدر @ibusolih کی ایک کامیاب سرجری اور جلد صحت یابی کے لیے اپنی نیک تمناؤں کا اظہار کرتا ہوں۔’’
مالدیپ کے صدر ایچ ای ابراہیم محمد صالح نے وزیر اعظم جناب نریندر مودی کا ان کے ہمدردانہ الفاظ کے لئے شکریہ ادا کیا ہے۔
مالدیپ کے صدر نے ٹویٹ کیا؛
‘‘وزیر اعظم ، آپ کے ہمدردانہ الفاظ کے لئے آپ کاشکریہ۔’’
وزیراعظم کا دفتر
وزیراعظم نےمہاتما گاندھی اور اُن سبھی عظم شخصیات کو خراج عقدیت پیش کیا ہے، جنھوں نے ڈانڈی مارچ میں حصہ لیا تھا
نئی دلّی ،12 مارچ، 2022/
وزیراعظم جناب نریندر مودی نے مہاتما گاندھی اور ان سبھی عظیم شخصیات کو خراج عقیدت پیش کیا ہے، جنھوں نے ناانصافی کے خلاف احتجاج اور ہمارے ملک کے عزت و وقار کا تحفظ کرنے کے لئے ڈانڈی مارچ کیا تھا۔
وزیراعظم نے اپنی سال 2019 کی اُس تقریر کو بھی شئیر کیا ، جو انھوں نے قومی نمک ستیہ گرہ میموریل کو قوم کے نام وقف کئے جانے کے موقع کی تھی۔
اپنے ایک ٹوئیٹ میں وزیراعظم نے:
’’گاندھی جی اور اُن سبھی عظیم شخصیات کو خراج عقیدت پیش کرتا ہوں، جنھوں نے ناانصافی کے خلاف احتجاج اور قوم کی عزت و وقار کے تحفظ کے لئے ڈانڈی مارچ کیا تھا۔ سال 2019 کی اپنی اُس تقریر کو شئیر کررہا ہوں ، جوڈانڈی میں قومی نمک ستیہ گرہ میموریل کو قوم کے نام وقف کئے جانے کے موقع پر کی تھی۔
زراعت اور کاشتکاروں کی فلاح و بہبود کی وزارت
بھارت باجرے کی پیداوار میں قائدانہ پوزیشن حاصل کرے گا
مرکزی وزیر زراعت جناب نریندر سنگھ تومر نے کہا ہے کہ روزانہ کی خوراک میں باجرے سے تغذیہ کی کمی دور ہوگی
نئی دہلی،17 ستمبر ،2021 / زراعت اور کسانوں کی بہبود کے مرکزی وزیر جناب نریندر سنگھ تومر نے کہا ہے کہ حکومت سب کے لیے خوراک کی فراہمی کو یقینی بنانے کے ساتھ ساتھ سب کے لیے غذائیت کو یقینی بنانے کا مقصد حاصل کرنے کے لیے ضروری اقدامات کر رہی ہے۔ دو روزہ نیوٹری -سیریل ملٹی - اسٹیک ہولڈرز جو ایک بڑا اجلاس ہے حیدرآباد میں آج حیدرآباد انٹرنیشنل کنوینشن سینٹر  میں افتتاح کرتے ہوئے وزیر موصوف نے کہا کہ یہ بھارت کی پہل کی وجہ سے ہی اقوام متحدہ میں سال 2023 کو باجرے کا بین الاقوامی سال قرار دیا۔ یہ بات یاد کرتے ہوئے کہ قدیم دور میں باجرے کا استعمال ہمارے ملک میں بڑے پیمانے پر ہوتا تھا۔ مرکزی وزیر نے موجودہ نسل سے زور دے کر کہا کہ وہ باجرے جیسے غذائیت سے بھرپور اناج کی اہمیت کو سمجھے اور اپنی روزانہ خوراک کا حصہ بنائے۔
زراعت اور کسانوں کی بہبود کے مرکزی وزیر جناب نریندر سنگھ تومر نے حیدرآباد میں دو روزہ نیوٹری سیریل ملٹی اسٹیک ہولڈرز میگا کنوینشن سوئم کا افتتاح کرتے ہوئے ۔
جناب نریندر سنگھ تومر نے وضاحت کی کہ مرکزی حکومت نے ڈیڑھ لاکھ کروڑ روپے مالیت کے زرعی بنیادی ڈھانچے کے فنڈ کے تحت مختلف پیکیجوں کا اعلان کیا ہے تاکہ زرعی شعبے میں خلا کو پر کیا جاسکے۔ تلہن اور آئل پام کھیتی کے لیے شروع کیا گیا خصوصی مشن جس سے تلنگانہ میں کسانوں کو بڑے پیمانے پر فائدہ ہوگا کیونکہ یہاں زمین ان فصلوں کی بوائی کے لیے سازگار ہے۔
اس سے پہلے جناب نریندر سنگھ تومر اور دیگر شخصیتوں نے اس جگہ پر مختلف اسٹارٹ اپ اور باجرے کی ڈبہ بندی کے کارخانوں کا دورہ کیا۔ وزیر موصوف نے آئی سی اے آر – آئی آئی ایم آر کی طرف سے کی گئی مختلف اشاعتوں کا اجرا کا۔
بعد میں ان میں زراعت اور کسانوں کی بہبود کے وزیر نے شجر کاری اور بیجوں کی تقسیم کے پروگاموں میں شرکت کی۔ اس کے بعد کسانوں اور حیاتیاتی تنوع سے متعلق گروپوں کےساتھ بات چیت کی۔
یہ دو روزہ کنوینشن ، حیدرآباد کے آئی سی اے آر اور باجرے سے متعلق تحقیق کے بھارتی ادارے ، اقوام متحدہ کی خوراک اور زراعت سے متعلق تنظیم ایف اے او اور حکومت ہند کی زراعت کی مرکزی وزارت کی طرف سے منعقد کیا جارہا ہے۔ اس کنوینشن کا مقصد باجرا 2023 کے بین الاقوامی سال کی تقریبات منانے کے لیے منصوبہ بندی کا خاکہ تیار کرنا ہے۔ جیساکہ اقوام متحدہ نے اعلان کیا ہے۔ راجستھان ، مدھیہ پردیش، اڈیشہ ، چھتیس گڑھ ، آسام ، کرناٹک، تلنگانہ ، آندھرا پردیش اور تمل ناڈو جیسی بہت سی ریاستوں کے مندوبین نے کنوینشن میں شرکت کی۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –9725
(Visitor Counter : 120
امور داخلہ کی وزارت
حکومت ہند نے آفات کے بندوبست کے شعبے میں مہارت کیلئے ‘‘سبھاش چندر بوس آپداپربندھن پُرسکار’’کیلئے نامزدگیاں طلب کیں
ان ایوارڈوں کا اعلان ہر سال 23جنوری کو نیتاجی سبھاش چندر بوس کے یوم پیدائش کے موقع پر کیاجاتا ہے
افراد اور اداروں کی نامزدگیاں 31 اگست 2020 تک “www.dmawards.ndma.gov.in” پر اپ لوڈ کی جاسکتی ہیں
حکومت ہند نے آفات کے بندوبست کے شعبے میں مہارت کیلئے ‘‘سبھاش چندر بوس آپدا پربندھن پُرسکار’’ کے لئے نامزدگیاں طلب کی ہیں۔ سبھا چندر بوس آپداپربندھن پُرسکار کیلئے درخواست کاآن لائن عمل فی الحال جاری ہے۔ افراد اور اداروں کی نامزدگیاں 31 اگست 2020 تک “www.dmawards.ndma.gov.in” پر اپ لوڈ کی جاسکتی ہیں۔ان ایوارڈوں کا اعلان ہر سال 23 جنوری کو نیتاجی سبھاش چندر بوس کے یوم پیدائش کے موقع پر کیاجاتا ہے۔
حکومت ہند نے آفات کے بندوبست کے شعبے میں انفرادی طور پر اور اداروں کے ذریعے کیے گئے بہترین کاموں کا اعتراف کرنے کیلئے سبھاش چندر بوس آپداپربندھن پُرسکار قائم کیا ہے۔ ان ایوارڈوں کے تحت ایک سرٹیفکیٹ کے علاوہ اداروں کیلئے 51 لاکھ روپئے کا نقد انعام اور انفرادی طور پر بہترین کام انجام دینے والے افراد کو 5 لاکھ روپئے کا نقد انعام دیا جاتا ہے۔
کوئی بھی فرد ایوارڈ کیلئے درخواست دے سکتا ہے، اسی طرح وہ دوسرے کسی فرد یا ادارے کو نامزد کرسکتا ہے۔ نامزد افراد یا ادارے ہندوستان میں آفات کے بندوبست کے کسی بھی شعبے میں مثلاً آفات کی روک تھام، آفات میں کمی، تیاری، بچاؤ کاری، ردعمل، ریلیف ، بازآبادکاری، تحقیق، اختراع یا پیشگی وارننگ کے شعبوں میں کام کرچکے ہوں۔
قدرتی آفات، ہمارے سماج کے تمام طبقوں میں زندگیوں، روزی روٹی اور املاک پر اثراندازہوتے ہیں۔ آفات ملک بھر میں رحم کے جذبے اور بے لوث خدمت کاجذبہ پیداکرتی ہیں۔ قدرتی آفات کے بعد ہمارے سماج کے مختلف طبقے ایک ساتھ آتے ہیں اور آفات سے متاثرہ افراد کی پریشانیوں کو ختم کرنے کیلئے کام کرتے ہیں۔ آفات میں کمی، خطرات میں کمی، مؤثر ردعمل اور بہتر انداز میں بازیابی کے ذریعے زندگیوں کو بچانے کی حکومت کی کوششوں کو معاشرتی تنظیموں بے غرض رضاکاروں، غیرسرکاری تنظیموں، دیانتدار،کارپوریٹ، تعلیمی و تحقیقی اداروں اور افرادکی سخت محنت سے تقویت ملتی ہے۔ بہت سے ادارے اور افراد خاموشی کے ساتھ کام کرتے ہیں لیکن وہ آفات کی روک تھام اور تیاریوں کیلئے مسلسل کوشاں رہتے ہیں تاکہ مستقبل کے قدرتی آفات کے اثرات کو کم کیاجاسکے۔ آفات کے سبب ہونے والی انسانی مشکلات کوکم کرنے کیلئے مستقبل مزاجی کے ساتھ کام کرنے والے افراد اور تنظیموں کی کوششوں کااعتراف کرنے کی ضرورت ہے۔
م ن۔م ع۔ ع ن
U NO: 4247
(Visitor Counter : 153
وزیراعظم کا دفتر
وزیر اعظم نے دولت مشترکہ کھیل 2022 میں بیڈمنٹن میں سونے کا تمغہ جیتنے پر پی وی سندھو کو مبارکباد دی
وزیر اعظم جناب نریندر مودی نے برمنگھم میں دولت مشترکہ کھیل 2022 میں بیڈمنٹن میں سونے کا تمغہ جیتنے پر پی وی سندھو کو مبارکباد دی ہے۔
ایک ٹویٹ میں، وزیر اعظم نے کہا؛
’’غیر معمولی @پی وی سندھو1، چیمپئنز کی چیمپئن ہے! انہوں نے بار بار دکھایا ہے کہ عمدگی کیا ہے۔ ان کی لگن اور عزم حیرت انگیز ہے۔ انہیں دولت مشترکہ کھیل مقابلے میں سونے کا تمغہ جیتنے پر مبارکباد۔ ان کی مستقبل کی کوششوں کے لیے میری نیک خواہشات‘‘۔
صدر جمہوریہ کا سکریٹریٹ
صدر جمہوریہ ہند کا پندرہویں ایف آئی سی سی آئی اعلیٰ تعلیمی سربراہ ملاقات سے خطاب
نئیدہلی۔27؍نومبر۔صدر جمہوریہ ہند جناب رام ناتھ کووند نے27نومبر2019 کو نئی دہلی میں پندرہویں ایف آئی سی سی آئی سربراہ ملاقات سے خطاب کیا۔ اس سمّٹ کا اہتمام بھارتی تجارت اور صنعت کی فیڈریشن نے فروغ وسائل انسانی اور تجارت وصنعت کی وزارتوں کے تعاون واشتراک سے کیا ہے۔
اس موقع پر اظہار خیال کرتے ہوئے صدر جمہوریہ ہند نے کہا کہ کل کی دنیا میں علم ، مشین پر مبنی انٹلی جنس اور ڈیجیٹل طریقوں کی حکمرانی ہوگی۔ اس تغیر کے لئے اپنے آپ کو تیار کرنے اور اس کے لامتناہی مواقع سے استفادہ کرنے کیلئے ہمیں اپنی اعلیٰ تعلیم کے شعبے کو نئے کورسوں اور عمیق ترین تحقیق پر مبنی جدیدکاری سے ہم آہنگ کرنا ہوگا۔ ندرت ، اختراع اور غور وفکر کو ہمارے نصاب میں بنیادی جگہ دی جانی چاہئے۔ بھارت میں دنیا کے مقابلے میں تیسرا سب سے وسیع سائنسی اور انسانی وسائل کا مخزن موجود ہے ، اگر ہم تعلیمی اداروں اور صنعتی اداروں کے مابین مضبوط تعلقات استوار کرسکیں تو ہمارے پاس وہ مضمرات دستیاب ہوں گے جن کے توسط سے ہم دنیا کی تحقیق وترقیات کی راجدھانی بن سکیں گے۔ اس کے ساتھ ساتھ سائنس ، نرم کاری پر مبنی فنون اور عمرانیات کے شعبوں پر بھی توجہ مرکوز کی جانی چاہئے تاکہ ٹیکنالوجی کے فوائد متعلقہ افراد ، برادریوں اور ثقافتوں تک بھی پہنچ سکیں۔
صدر جمہوریہ ہند نے کہا کہ تجسس کا جذبہ ، تنقیدی شعور اور تمام معاملات میں کیا، کیسے اور کیوں کے جذبے کے ساتھ آگے بڑھنے سے ہی کامیابی حاصل ہوگی اور تناظر کا بھی تقاضہ یہی ہوگا کہ انہیں پروان چڑھایا جائے۔ خلاقیت ، تخیل اور نظریات جو طلباء کے اذہا ن میں آتے ہیں، انہیں سامنے لانا ہوگا اور انہیں پروان چڑھانا ہوگا تاکہ وہ بالیدہ ہوکر نتائج کی شکل لے سکیں۔ ایسی ہی تعلیمی بیداری یا احیاء کو ممکن بنائیں اور ہمیں اس بات کی بھی ضرورت ہے کہ ہم رجحانات سے متعلق تطبیق اور متعدد محاذوں پر نئے نظریات کو قبول کرنے کا راستہ بھی ہموار کریں۔ خاص طور سے تعلیمی قیادت کی سطح پر ایسا ہونا ضروری ہے، اس کے ساتھ ہی ساتھ طلباء- اساتذہ کو اس میں شامل کرنا اور ٹیکنالوجی کو ضروریات کے ساتھ ہم آہنگ کرنا بھی لازم ہوگا۔
صدر جمہوریہ ہند نے کہا کہ اعلیٰ تعلیم کا شعبہ کافی اخراجات کا طلبگار ہوتا ہے ، اسے پروان چڑھانے کا مطلب بااختیار بننا ہے اور ہمیں اس سلسلے میں تمام تر شراکت داروں یعنی پالیسی سازوں ، ماہرین تعلیم ، محققین ، صنعتکاروں اور دیگر افراد کو اپنی جانب سے تعاون اور حمایت فراہم کرنی ہوگی۔ ملک کی سماجی- اقتصادی حقیقی صورتحال کو ذہن میں رکھتے ہوئے عوامی ادارے ایک قائدانہ کردار ادا کریں گے اس کے ساتھ ہی ساتھ نجی شعبے کو بھی قومی کوششوں میں بھی اپنا تعاون دیتے رہنا چاہئے۔
۔۔۔۔۔۔۔۔۔۔
U-5412
(Visitor Counter : 41
وزیراعظم کا دفتر
وزیر اعظم نے وندے بھارت پرایک شہری کا ویڈیو شیئر کیا
وزیر اعظم نے وندے بھارت ایکسپریس میں اپنے تجربے کے بارے میں ایک شہری کی ویڈیو شیئر کی ہے۔
پریس انفارمیشن بیورو، راجستھان کے ذریعہ وندے بھارت پر ایک ویڈیو شیئر کیا گیا ہے جسے دوبارہ ٹیوٹ کرتے ہوئے وزیر اعظم نے کہا :
"آر جے صوفی کے ذریعہ وندے بھارت کے اپنے سفر پر روشنی ڈالتے ہوئے دیکھ کر اچھا لگا ۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4152
(
وزارت دفاع
ایئر مارشل ایم ایس جی مینن وی ایس ایم نے ایئر آفیسر انچارج انتظامیہ کا عہدہ سنبھالا
نئی دہلی، 1 جنوری 2020 / ایئر مارشل ایم ایس جی مینن وی ایس ایم نے یکم جنوری 2020 سے ایئر آفیسر انچارج انتظامیہ کا عہدہ بھارتیہ فضائیہ کے تحت سنبھال لیا ہے۔ ایئر مارشل ایم ایس جی مینن کو بھارتیہ فضائیہ کی انتظامیہ برانچ میں کمیشن ملا تھا۔ موصوف کالی کٹ یونیورسٹی سے سائنس میں گریجویٹ ڈگری کے حامل ہیں۔ انہوں نے فضائی فن جنگ کے کالج سے اعلی کمان کورس بھی کیا ہے۔ موصوف ڈیفنس سروسیز اسٹاف کالج ولنگٹن اور مقتدر نیشنل کالج ڈیفنس کالج سے فارغ التحصیل ہیں۔
ایئر مارشل موصوف ایک کیٹ ’اے وائی ای’ ایر ٹریفک کنٹرولر ہیں اور انہوں نے ایک بڑے فلائنگ اسٹیشن پر ایک آپریشنل راڈرار یونٹ کی کمانڈ بھی کی ہے۔ موصوف سوڈان میں اولین یو این مشن کے رکن بھی تھے۔ موصوف اہم فضائیہ اسٹیشن پر چیف ایڈمنسٹریٹیو آفیسر اور قومی دفاعی یونیورسٹی میں ڈائریکٹر کے عہدے پر بھی فائز رہ چکے ہیں۔ انہوں نے کوئمبٹور میں واقع مقتدر فضائیہ انتظامیہ کالج کے کمانڈر کے طور پر بھی خدمات انجام دی ہیں اور ہوائی ٹریفک خدمات کے پرنسپل ڈائریکٹر آپریشنز بھی رہ چکےہیں۔ ایئر مارشل کی حیثیت سے پرموشن ملنے کے بعد وہ فضائیہ کے عملے  کے نائب سربراہ اور فضائیہ کے عملے کے نائب سربراہ  بھی رہ چکے ہیں۔
انتظامیہ کے ایئر آفیسر کی انچارج کی حیثیت سے عہدے سنبھالنے سے قبل موصوف فضائیہ کے صدر دفاتر میں ڈائریکٹر جنرل  رہ چکے ہیں۔
ان کی امتیازی خدمات کو ایئر مارشل کو 2007 میں وی سی اے اے کی ستائش حاصل ہوئی۔ انہیں 2016 میں صدر جمہوریہ ہند نے وششٹھ سیوا میڈل وی ایس ایم سے سرفراز کیا گیا تھا۔
محترمہ لکشمی مینن کے ساتھ ان کی شادی ہوئی اور ان کی ایک بیٹی ہے جو ایک مائیکروبائیولوجسٹ ہے اور شادی شدہ ہے۔
۔۔۔۔۔۔۔۔۔۔۔
م ن۔ ح ا۔ ج۔
U- 11
(Visitor Counter : 43
صدر جمہوریہ کا سکریٹریٹ
صدر جمہوریہ ہند کی، دیوالی کے موقع پر ہم وطن شہریوں کو مبارکباد
نئی دہلی،13نومبر ،2020 / صدر جمہوریہ ہند جناب رام ناتھ کووند نے دیوالی کے موقعے پر شہریوں کو مبارکباد دی ہے۔
ایک پیغام میں صدر جمہوریہ نے کہا، ’’دیوالی کے اس موقع پر میں بھارت میں اور بیرون ملک رہنے والے اپنے سبھی ہم وطن شہریوں کو دلی مبارک باد اور نیک خواہشات پیش کرتا ہوں۔
یہ تہوار، مختلف مذہبوں اور فرقوں کے عوام مناتے ہیں جس سے ہمارے ملک کے عوام میں اتحاد ، خیر سگالی اور بھارئی چارے کا احساس مستحکم ہوتا ہے۔
آیئے ہم اس موقعے پر ، جیسے کوئی شمع اپنی روشنی کو بانٹ کر بہت سی شمعیں جلاتی ہے اس طرح اپنی خوشی کو بانٹ کر سماج کے غریب ، محروم اور ضرورت مند لوگوں کے لیے امید اور خوشحالی کی شمع بننے کا عزم کریں۔ دیوالی صفائی ستھرائی کا بھی تہوار ہے ، لہذاا ٓیئے ہم آلودگی سے پاک، ماحول دوست اور صاف ستھری دیوالی منا کر فطرت کا احترام کریں۔
ہمارے ملک کے ہر گھر کو خوشی اور روشنی کا یہ تہوار خوشیوں ، امن اور خوشحالی بخشے۔‘‘
صدر جمہوریہ کا پیغام ہندی میں پڑھنے کے لیے یہاں کلک کریں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7231
(Visitor Counter : 135
کانکنی کی وزارت
جیولوجیکل سروے آف انڈیا نے مختلف ریاستوں میں لیتھیم کی کھوج کے لئے سات عدد منصوبوں کا آغاز کیا
فیلڈ سیزن پروگرام ، کے مطابق جیولوجیکل سروے آف انڈیا وزارت کانکنی کا ایک ماتحت ادارہ ہے اور یہ اقوام متحدہ کے فریم ورک زمرہ بندی اور معدنیاتی شواہد اور معدنیاتی اشیاء قانون کے احکامات پر عمل کرتے ہوئے معدنیاتی کھوج کے مختلف مرحلوں جیسے کہ کھوج سروے، ابتدائی کھوج اور عام کھوج کے ساتھ ساتھ لیتھیم اور مختلف معدنیاتی اشیاء کے لئے معدنیاتی وسائل کو فروغ دینے کا کام کرتا ہے۔
مالی سال 17-2016 سے مالی سال 21-2020ء کے دوران جی ایس آئی نے بہار، چھتیس گڑھ، ہماچل پردیش، جموں و کشمیر، جھارکھنڈ، مدھیہ پردیش، میگھالیہ ، کرناٹک اور راجستھان میں لیتھیم اور اس سے متعلق عناصرپر 14پروجیکٹوں کو انجام دیا ہے۔ موجودہ مالی سال 22-2021ء کے دوران جی ایس آئی نے اروناچل پردیش، آندھرا پردیش، چھتیس گڑھ، جھارکھنڈ، جموں وکشمیر اور راجستھان میں لیتھیم کی کھوج کے لئے سات عدد منصوبے شروع کئے ہیں۔حالانکہ جی ایس آئی کے ذریعے لیتھیم کے وسائل کو ابھی تک محفوظ نہیں کیا گیا ہے۔
اس کے علاوہ ایٹمی توانائی محکمہ کی ایک ماتحت اکائی ایٹمی توانائی کی تلاش اور تحقیقات سے متعلق ڈائریکٹوریٹنے کرناٹک اور راجستھان کے کچھ حصوں میں امکانی عرضیاتی سائنس ڈومین میں لیتھیم کی تلاش کی ہے۔اے ایم ڈی ای آر نے کرناٹک کے مانڈیہ ضلع کے مارلا گلا علاقے میں زمینی سطح پر کھوج کا کام بھی شروع کردیا ہے۔راجستھان کے جودھ پور میں سرسوتی ندی پیلا ایکو چینل کے ساتھ ساتھ نمکین سے جڑے لیتھیم معدنیات کا پتہ لگانے کےلئے ایک ابتدائی سروے کیا ہے۔
اے ایم ڈی کے ذریعے زمینی سطح پر کھوج میں کرناٹک کے مانڈیہ ضلع میں مارلا گلا –الّا پٹناعلاقے میں 1600ٹن  کے لیتھیم وسائل کی موجودگی کا پتہ لگایا گیا ہے۔
دستیاب ریکارڈ کے مطابق ایم ایم ڈی آر ایکٹ 1957 کی پہلی فہرست کے حصے بی’ایٹمی معدنیات‘میں لیتھیم شامل ہے۔لیتھیم ملے ہوئے معدنیات بھی ہیں اور ان کا ذخیرہ اب وسائل قومی معدنیاتی فہرست میں دستیاب نہیں ہیں۔
کانکنی کی وزارت کے تحت تین سی پی ایس ای جن کے نام نیشنل ایلومینیم کمپنی لمٹیڈ، ہندوستان کاپر لمٹیڈاور منرل ایکسپلوریشن کارپوریشن لمٹیڈہیں۔ان کے ذریعے ’کھنیج ، ودیش انڈیا لمٹیڈ’(کے اے بی آئی ایل’کے نام سے ایک مشترکہ کاروباری کمپنی قائم کی گئی ہے۔غیر ممالک میں معدنیاتی املاک کے حصول کے لئے بالترتیب 40:30:30کی ایکوٹی شراکت داری کے ساتھ خاص طورسے اہم اور حکمت عملی پر مبنی معدنیات ، جن میں لیتھیم ، کوبالٹ اور دیگر شامل ہیں۔ان میں آسانی سے دستیاب نہ ہونے والے عرضیاتی عناصر نہیں ہیں۔
کے اے بی آئی ایل نے معلومات ساجھا کرنے کے مقصد سے ارجنٹائنا کے درج ذیل تین ریاستی ملکیت کے اداروں کے ساتھ غیر پابند شدہ مفاہمتی عرضداشت پر غیر اعلانیہ معاہدے کے ساتھ دستخط کئے ہیں۔
میسرز جے ای ایم ایس ای ایک جے یوجے یو وائی ریاست کی ایک ریاستی ملکیت والی کمپنی ہے۔10جولائی 2020ء کو معاہدہ ہوا۔
میسرز وائی پی ایف جو توانائی کے حوالے سے ایک اہم اور وفاقی ملکیت والی کمپنی ہے، اس کے ساتھ ستمبر 2020ءمیں معاہدہ ہوا۔
میسرز سی اے ایم وائی ای این ایک کیٹا مارکا ریاست کی ریاستی ملکیت والی کمپنی ہے۔اس کے ساتھ 29دسمبر 2020ء کو مفاہمتی عرضداشت پر دستخط ہوئے۔
یہ معلومات آج لوک سبھا میں کانکنی ، کوئلہ اور پارلیمانی امور کے وزیر جناب پرہلاد جوشی نے دی۔
محنت اور روزگار کی وزارت
مرکزی وزیر جناب بھوپیندر یادو نے ای پی ایف او ارکان کے لئے ای پاس بک کا اجراء کیا، ای پی ایف او کے 63 علاقائی دفاتر میں چھوٹے بچو ں کی نگہداشت کی سہولتل کے مراکز کا افتتاح کیا
محنت اور روزگار کے مرکزی وزیر جناب بھوپیندر یادو نے آج ای پی ایف او ممبران کے فائدے اور سہولت کے لیے ای پاس بک کا اجراء کیا، جس سے وہ اپنے کھاتوں کی مزید تفصیلات تصویری نمائندگی میں دیکھ سکیں گے۔ جناب یادو نے ای پی ایف او کے 63 علاقائی دفاتر میں چھوٹے بچوں کی نگہداشت کی سہولت کا افتتاح کیا جہاں 100 یا اس سے زیادہ ملازمین کام کر رہے ہیں ۔انہوں نے اتر پردیش کے علاقائی دفتر پریاگ راج کی دفتر کی عمارت کا سنگ بنیاد رکھا۔ مرکز ی وزیر کی جانب سے اڈیشہ کے علاقائی دفتر کیونجھرآفس عمارت کا بھی ورچوئل طور پر افتتاح کیا گیا۔
اس سے قبل سنٹرل بورڈ آف ٹرسٹیز، ای پی ایف کی 233ویں میٹنگ ہوئی جس کے دوران درج ذیل فیصلے کئے گئے:
- بورڈ نے ای پی ایف او کے زیر انتظام اسکیموں کے لیے سال 2022-23 کے نظرثانی شدہ تخمینوں اور سال 2023-24 کے بجٹ تخمینوں کو منظوری دی۔
- بورڈ نے ای پی ایف او کے فزیکل انفراسٹرکچر کو بڑھانے کے لیے پانچ سالہ ممکنہ منصوبے کو منظوری دی جس میں زمین کی خریداری، عمارت کی تعمیر اور خصوصی مرمت شامل ہے، جس میں 2200 کروڑ روپے کی لاگت شامل ہے۔
- بورڈ کو زیادہ اجرتوں پر پنشن سے متعلق سپریم کورٹ کے فیصلے کی عمل آوری کے لیے کیے گئے اقدامات اور متبادل وغیرہ کو فائل کرنے میں سہولت فراہم کرنے کے لیے کیے گئے اقدامات سے آگاہ کیا گیا۔
- بورڈ نے ای پی ایف او کے اسٹیٹس کو ایسوسی ایٹ ممبر سے ایفیلی ایٹ ممبر میں انٹرنیشنل سوشل سیکیورٹی ایسوسی ایشن  میں تبدیل کرنے کی تجویز کو منظوری دی جو EPFO@2047 ویژن دستاویز کے مطابق تھی اورای پی ایف او کو آئی ایس ایس اے کےبین الاقوامی سماجی تحفظ میں بڑا کردار ادا کرنے کے قابل بنائے گی۔
- سی بی ٹی نے مختلف امتحانات کے انعقاد کے لیے ای پی ایف او اور این ٹی اے کے درمیان دستخط شدہ مفاہمت نامہ کو منظوری دی۔ پہلی کارروائی ایم او یو کے مطابق سوشل سیکورٹی اسسٹنٹ اور اسٹینو گرافر کے کیڈرز میں براہ راست بھرتی کے امتحان کے نوٹیفکیشن کے ذریعے شروع کی گئی ہے۔
- بورڈ نے ایمپلائز پراویڈنٹ فنڈ  کے ضوابط، 2008 میں ترامیم کی سفارش کے لیے کمیٹی کی تشکیل کی منظوری دی۔
- بورڈ نے پورٹ فولیو مینیجرز کے اے ایم سی میں توسیع کی تجویز کی بھی منظوری دی۔
- بورڈ نے ای ٹی ایف سرمایہ کاری کی آمدنی کو کسی بھی قابل اجازت زمرے میں سرمایہ کاری کرنے کی تجویز کو منظوری دے دی ہے جو اس زمرے کے لیے مقرر کردہ حد سے مشروط ہے۔
ای پی ایف او کی پہل ندھی آپ کے نکٹ 2.0 سے متعلق سی بی ٹی کے سامنے ایک پریزنٹیشن دی گئی۔ اس ضلع آؤٹ ریچ پروگرام ہر مہینے کی 27 تاریخ کو پورے ملک میں اہتمام کیا جا رہا ہے۔ سی بی ٹی کے اراکین نے گجرات کے وڈودرا اور آسام کے بکسا میں ضلعی کیمپوں کے ساتھ براہ راست بات چیت کی۔ مرکزی وزیر جناب یادو نے ندھی آپکے نکٹ2.0 کے کامیاب انعقاد کے لیے سبھی کی تعریف کی اور مبارکباد دی۔